**ZAPISNIK**

**50. SEJE STRATEŠKEGA SVETA ZA ZDRAVSTVO**

**(SSZ)**

četrtek, 3.4. 2025

Prisotni člani: dr. Erik Brecelj, Tjaša Sobočan, dr. Denis Pavliha, mag. Mira Šavora, dr. Igor Švab, Anka Rode, dr. Grega Strban, Gorazd Podbevšek, mag. Gregor Cuzak, Hajdi Kosednar, Janez Poklukar, mag. Ana Vodičar, mag.Renata Rajapakse,

 dr. Radko Komadina, dr.Tit Albreht, mag. Dorjan Marušič.

Odsotni: dr. Vojko Flis, dr. Peter Radšel, mag. Alan Medveš, Monika Ažman, dr. Petra Došenović Bonča, dr. Iztok Takač, mag. Egon Stopar, mag. Dolores Kores, Tamara Kozlovič.

Ostali prisotni: dr. Valentina Prevolnik Rupel, dr. Marko Ogorevc, dr. Rado Bohinc, Lili Kodrič, dr. Metka Paragi, Simona Pirnat Skeledžija, Erik Scheriani, Urška Štorman.

Sejo Strateškega sveta za zdravstvo, ki se je pričela ob 16.00 uri, je vodil predsednik Strateškega sveta za zdravstvo dr. Erik Brecelj.

Dnevni red:

1. Potrditev dnevnega reda 50. seje SSZ.

2. Potrditev zapisnika 49. seje SSZ.

3. Regionalizacija slovenskega zdravstva (Janez Poklukar, Gorazd Podbevšek)

4. Čakalne dobe (dr. Marko Ogorevc)

5. Predlogi za naslednjo sejo.

6. Razno.

**AD/1**

SSZ je soglasno potrdil dnevni red.

**SKLEP ŠT. 1**: SSZ je potrdil predlagani dnevni red.

**AD/2**

SSZ je soglasno potrdil zapisnik 49. seje SSZ.

**SKLEP ŠT. 2**: SSZ je potrdil zapisnik 48. seje SSZ.

**AD/3**

Janez Poklukar je predstavil razširjen predlog regionalizacije slovenskega zdravstva na podlagi analize delovanja osnovnega zdravstva Gorenjske, ki bi lahko predstavljal izhodišča za Zakon o vodenju in upravljanju zdravstvenih zavodov ter regionalizaciji slovenskega zdravstva. Člani SSZ so podajali mnenja in pripombe ter dodatne nove predloge.

**SKLEP ŠT. 3**:

Podskupina za upravljanje bo glede na nove predloge Strateškega sveta za zdravstvo pripravila novo dopolnjeno verzijo predloga.

**AD/4**

Marko Ogorevc iz MZ je predstavil problem čakalnih vrst iz vidika razpoložljivih podatkov NIJZ.

**SKLEP ŠT. 4**:

* MZ in NIJZ nadaljujeta z analizo posameznih vzorčnih primerov (npr. prvi kardiološki pregledi).
* NIJZ objavi po novi metodologiji tudi za nazaj (leto 2024) nedopustno čakajoče za prve preglede iz dejavnosti 48. člena.
* NIJZ začne objavljati poleg predvidene tudi realizirano čakalno dobo, kot je realizirana v zakonu.
* MZ opravi analizo sistema določanja predvidenega termina.
* Čakalne vrste bo SSZ ponovno obravnaval.

**AD/5**

**SKLEP ŠT. 5**: Predlog za naslednjo sejo bo po dogovoru z deležniki javil dr. Erik Brecelj.

Seja se je zaključila ob 19.00 uri.

Zapisala: dr. Metka Paragi

 Kabinet predsednika vlade,

 Sekretariat Strateškega sveta za zdravstvo

 Pregledal:

 dr. Erik Brecelj

 Predsednik strateškega sveta za zdravstvo